Diari Oficial de la Generalitat Valenciana


Sumari del DOGV 5662, del 18-12-2007 (2007/14564)

RESOLUCIÓ de 8 de novembre de 2007, del Servici Territorial d'Energia d'Alacant, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada LSAT des de la ST Granja de Rocamora al centre de seccionament de la Cooperativa Elèctrica de Callosa als termes municipals de Granja de Rocamora, Cox i Callosa de Segura (Alacant). Expedient número ATLINE/2007/235/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5662

Data del DOGV
:   18-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14307


Data del document
:   08-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Granja de Rocamora
    * Callosa de Segura
    * Cox
    * subministrament d'energia elèctrica
    * empresa privada

RESOLUCIÓ de 8 de novembre de 2007, del Servici Territorial d'Energia d'Alacant, per la qual s'autoritza el projecte d'execució, l'autorització administrativa i la declaració en concret d'utilitat pública de la línia elèctrica denominada LSAT des de la ST Granja de Rocamora al centre de seccionament de la Cooperativa Elèctrica de Callosa als termes municipals de Granja de Rocamora, Cox i Callosa de Segura (Alacant). Expedient número ATLINE/2007/235/03. [2007/14180]  
Per Resolució, d'este Servici Territorial d'Energia, de 18 de maig de 2007, es va sotmetre a informació pública conjunta l'aprovació del projecte, l'autorització administrativa, la declaració en concret d'utilitat pública i la relació concreta i individualitzada dels béns i dels drets afectats per la referida línia elèctrica, prèvia petició a l'empara del que preveu l'article 5 del Reglament d'Expropiació Forçosa per part de l'entitat beneficiària Iberdrola Distribución Eléctrica, SA.  
Durant el període d'informació pública, s'han remés separates del projecte, als ajuntaments de Granja de Rocamora, Cox i Callosa de Segura així com al Ministeri de Foment i a la mercantil Gas Natural, i no s'han presentat al·legacions per particulars.  
Vist, que el projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que han sigut efectuats els tràmits establits en el Decret 88/2005, del Consell de la Generalitat de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estos, este Servici Territorial, ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: termes municipals de Granja de Rocamora, Callosa de Segura i Cox.   
Número d'expedient: ATLINE/2007/235/03.  
Característiques principals.   
Tensió: 20 kV.  
Longitud: LSMT 7.173 metres de línia i 6.817 m de rasa.  
Conductors: alumini HEPRZ1 12/20kV de 240mm².  
.Aïllament: mescla a base d'etilé propilé alt mòdul HERP.  
Origen i final: s'inicia en la subestació transformadora de Granja de Rocamora, i finalitza en el centre de seccionament ubicat a Callosa de Segura c/ Grup la Punteta, s/núm.  
Segon  
Aprovar el projecte d'execució de la instal·lació elèctrica i s'establixen en qualsevol cas les prescripcions següents:  
1. En tot moment haurà de complir-se tot el que s'establix en el Reial Decret 1955/2000, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per esta resolució hauran de realitzar-se d'acord amb el projecte i la resta de documentació tècnica presentada amb les variacions que si és el cas se sol·liciten i autoritzen.  
4. Els encreuaments especials i altres afectacions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SA, donarà compte de l'acabament de les instal·lacions a este Servici Territorial per al seu reconeixement definitiu i l'alçament de l'acta de posada en servici de les instal·lacions sense este requisit no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer   
Declarar en concret la utilitat pública de la línia elèctrica autoritzada en el punt primer de esta resolució, el que porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart   
Publicar i notificar esta resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm.1, 4ª, 46826 València en el termini d'un mes, comptador des de l'endemà d'aquell en què tinga lloc la notificació d'este, de conformitat amb el que preveuen els articles 114 i 115 de la Llei 4/99, de modificació de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 8 de novembre de 2007.- El cap del Servici Territorial d'Energia: Miguel García Mengual.  
Relació de propietaris amb béns i drets afectats pel projecte constructiu de la LSAT des de la ST Granja de Rocamora   
al centre de seccionament de la Cooperativa Elèctrica de Callosa  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Relación de propietarios con bienes y derechos afectados por el proyecto constructivo de la LSAT desde la ST Granja de Rocamora   
al centro de seccionamiento de la Cooperativa Eléctrica de Callosa  
